**Cu tine**

*MonicaBerglund*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Caută-mă dincolo de spațiu,

Caută-mă dincolo de timp,

Și încearcă să-nțelegi de la distanță

Că sunt acolo chiar când sunt aici.

Caută-mă dincolo de lucruri,

Caută-mă dincolo de lume,

Și-ncearcă să-nțelegi de la distanță

Că-n viață eu nu am un scop anume.

Caută-mă dincolo de vorbe,

Caută-mă dincolo de verbu-a fi,

Și-ncearcă să-nțelegi de la distanță

Sunt între a mă naște și-a muri.

Caută-mă dincolo de moarte,

Caută-mă dincolo de început,

Și-ncearcă să-nțelegi de la distanță

Că sunt decât ceea ce sunt.

Caută-mă dincolo de noapte,

Caută-mă dincolo de zi,

Și-ncearcă să-nțelegi de la distanță:

Cu tine sunt, am fost, voi fi.